paragraph_text: Krenuo je igrati u redovima NK Splita koji ga je kao kadeta htio prodati u Hajduk. Međutim, to se nije dogodilo, Selak je krenuo zaobilaznim putem. Bio je i na probi u Barceloni i igrao za Omladinac iz Vranjica. Nakon toga stigao je do Hajduka u zimu sezone 2005./06. praćen epitetima izrazito nadarenog igrača, te na proljeće kod Luke Bonačića zaigrao i na derbiju s Dinamom.